Καθορισμός οργάνων και υπηρεσιών για την εφαρμογή του άρθρου 11 του Ν. 1565/1985 «Λιπάσματα» (Α΄ 164)Αρμόδιο όργανο Ορίζεται ως όργανο με απόφαση του οποίου επιβάλλονται οι κυρώσεις των περιπτώσεων α, β, γ, ε, στ, και ζ της παρ. 3 του άρθρου 11 του Ν. 1565/1985, όπως αντικαταστάθηκε με το άρθρο 6 του Ν. 2326/1995, καθώς και της περίπτωσης δ της παρ. 3 του ίδιου άρθρου σε περίπτωση που αρμόδιος φορέας για τη χορήγηση της άδειας λειτουργίας ιδιωτικού εργαστηρίου είναι το Υπουργείο Γεωργίας, ο Υπουργός Γεωργίας. Σε περίπτωση επιβολής προστίμου, η απόφαση κοινοποιείται στην αρμόδια Οικονομική Διεύθυνση προκειμένου να φροντίσει για την επίδοση της, σύμφωνα με τις διατάξεις της παρ.8 του άρθρου 11 του Ν. 1565/1985, όπως αντικαταστάθηκε με το άρθρο 6 του Ν. 2326/1995.Αρμόδια υπηρεσία Ορίζεται η Διεύθυνση Εισροών Φυτικής Παραγωγής του Υπουργείου Γεωργίας ως αρμόδια υπηρεσία στην οποία υποβάλλεται η έκθεση ελέγχου των εντεταλμένων οργάνων, εκτίθενται οι απόψεις του ελεγχομένου επί της έκθεσης αυτής και γνωστοποιείται η μεταβολή της πραγματικής και νομικής κατάστασης του ελεγχομένου για τις περιπτώσεις που αναφέρονται στο άρθρο 1 του παρόντος Η έκθεση ελέγχου λιπασμάτων, η οποία συντάσσεται από τα εντεταλμένα όργανα του άρθρου 5 του Ν. 1565/1985, όπως αντικαταστάθηκε με το άρθρο 4 του Ν. 2326/1995, γνωστοποιείται νόμιμα στον ελεγχόμενο και στην περίπτωση διαπίστωσης παραβάσεων ζητείται από αυτόν να υποβάλλει, εντός τακτής προθεσμίας δέκα πέντε (15) ημερών από τη γνωστοποίηση της έκθεσης, έγγραφο υπόμνημα με τις απόψεις του επί της έκθεσης ελέγχου στην αρμόδια υπηρεσία της παρ.1. Η Διεύθυνση Εισροών Φυτικής Παραγωγής με βάση τα στοιχεία που προκύπτουν από την έκθεση ελέγχου των εντεταλμένων οργάνων και του υπομνήματος με τις απόψεις του ελεγχομένου, στην περίπτωση που νόμιμα έχουν εκτεθεί σ’ αυτήν, εισηγείται σχετικά στο αρμόδιο για την επιβολή των κυρώσεων όργανο. Στον Υφυπουργό Γεωργίας αναθέτουμε τη δημοσίευση και εκτέλεση, του παρόντος διατάγματος.